**ATLYGINTINŲ PASLAUGŲ TEIKIMO SUTARTIS**

2025 m. birželio 23 d. Nr. 1VP-32

**Neringos muziejai**, juridinio asmens kodas 300564491, esantis Tomo Mano g. 8, LT-93123 Neringa, atstovaujamas direktorės Linos Motuzienės, veikiančios pagal įstaigos nuostatus, toliau vadinamas **Muziejai** ir \_\_\_\_\_\_\_\_\_\_\_\_\_, Vilnius, toliau vadinamas **Paslaugų teikėju**. Muziejai ir Paslaugos teikėjas, toliau kartu vadinami Šalimis, o kiekvienas atskirai – Šalimi, vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtinto Mažos vertės pirkimų tvarkos aprašu ir neskelbiamos apklausos rezultatu, sudarė šią paslaugų sutartį, toliau vadinamą Sutartimi, ir susitarė dėl toliau išvardintų sąlygų.

**1. Sutarties objektas.**

1.1. Šia sutartimi Paslaugų teikėjas įsipareigoja XXIX tarptautinio Thomo Manno festivalio „Išniręs laikas. Tikėjimas“ surinkti ir parengti muzikos programos 8 koncertų aprašymų medžiagą.

1.2. Paslauga perkama pagal Aplinkos ministro įsakymu Nr. D1-401 patvirtintą Aplinkos apsaugos kriterijų taikymo, vykdant žaliuosius pirkimus, tvarkos aprašą vadovaujantis Aprašo 4.4.3.p. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos: koncepcija ir kiti edukacinių patirčių sprendiniai pateikiami skaitmeniniu būdu.

**2. Šalių įsipareigojimai.**

**2.1. Paslaugų teikėjo teisės ir įsipareigojimai:**

2.1.1. Paslaugų teikėjas įsipareigoja teikti Paslaugas Paslaugų gavėjui pagal sutartį už Paslaugų kainą rūpestingai ir efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.

2.1.2. Paslaugos teikėjas garantuoja, kad jo koordinuojama paslauga ar atskiros dalys nepažeidžia ir nepažeis jokių tretiesiems asmenims priklausančių teisių. Paslaugos teikėjas įsipareigoja visiškai atlygintini dėl to Paslaugų gavėjui ar bet kuriam kitam trečiajam asmeniui, kuriam Paslaugų gavėjas teisėtai perleido paslaugą, dėl trečiųjų asmenų pareikštų pretenzijų dėl paslaugos ir jų teisių pažeidimų padarytą žalą.

**2.2. Paslaugų gavėjo teisės ir pareigos.**

2.2.1. Paslaugų gavėjas įsipareigoja sumokėti Paslaugų teikėjui už šios sutarties 1. punkte nurodytas tinkamai suteiktas Paslaugas: 505,89  EUR (penki šimtai penki EUR, 89 cnt.).

2.2.2. Paslaugų gavėjas sumoka mokesčius Lietuvos Respublikos nustatyta tvarka: nuo sutarties 2.2.1. punkte numatytos sumos Paslaugų gavėjas sumoka mokesčius Lietuvos Respublikos nustatyta tvarka (75,88 eur).

2.2.3. Paslaugų gavėjas už Paslaugas Paslaugų teikėjui Paslaugų kainą sumoka Darbų perdavimo-priėmimo akte pateiktą sumą per 14 dienų nuo darbų priėmimo-perdavimo akto pasirašymo dienos mokėjimo pavedimu, pervesdamas pinigus į Paslaugų teikėjo nurodytą banko sąskaitą

**3. Paslaugų atlikimo terminai ir perdavimo-priėmimo tvarka.**

3.1. Paslaugų teikėjo suteiktos Paslaugos perduodamos Paslaugų gavėjui, pavirtinant tai Paslaugų teikėjo suteiktų paslaugų priėmimo-perdavimo aktu, kurį pasirašo abi Sutarties šalys.

3.2. Jei Paslaugų gavėjas per 10 (dešimt) darbo dienų nuo Paslaugos suteikimo dienos nepateikia Paslaugų teikėjui pastabų dėl suteiktų Paslaugų, laikoma, kad Paslaugos yra suteiktos tinkamai, ir Paslaugų teikėjas turi teisę reikalauti, kad Paslaugų gavėjas sumokėtų už suteiktas Paslaugas šioje Sutartyje nustatyta tvarka ir terminais.

**4.** **Autoriaus perduodamos turtinės teisės**

4.1.  Autorius sutinka neribotam laikotarpiui perduoti Neringos muziejams Lietuvos Respublikos teritorijoje ir užsienyje šias Autoriaus turtines teises:

4.1.1.  Atgaminti Kūrinius bet kokia forma ir būdu;

4.1.2.  Išleisti Kūrinius;

4.1.3.  Versti Kūrinius;

4.1.4.  Adaptuoti, aranžuoti, inscenizuoti ar kitaip perdirbti Kūrinius;

4.1.5.  Platinti Kūrinių originalus ar jų kopijas parduodant, nuomoti, teikti panaudai ar kitaip perduoti Kūrinių originalus ar jų kopijas nuosavybėn arba valdyti, importuoti ar eksportuoti;

4.1.6. Transliuoti, retransliuoti ir kitaip viešai skelbti Kūrinius, įskaitant jų padarymą viešai prieinamu kompiuterių tinklais (internete).

**5. Šalių atsakomybė.**

5.1. Kiekviena sutarties šalis privalo atlyginti kitai šaliai jos patirtus nuostolius, jei ji netinkamai vykdė savo įsipareigojimus pagal šią Sutartį.

5.2. Ginčai, kilę vykdant šią sutartį, sprendžiami šalių susitarimu, o nesutarus – įstatymų nustatyta tvarka teisme.

**6. Sutarties nutraukimo tvarka.**

6.1. Sutartis gali būti nutraukiama raštišku Šalių susitarimu.

6.2. Paslaugų gavėjas, įspėjęs Paslaugų teikėją prieš 1 (vieną) mėnesį raštu turi teisę vienašališkai nutraukti šią Sutartį, jei Paslaugų teikėjas nevykdo ar netinkamai vykdo Sutartį ir tai yra esminis Sutarties pažeidimas. Jeigu Sutartis nutraukiama dėl Paslaugų teikėjo kaltės, tai Paslaugų teikėjas privalo atlyginti Paslaugų gavėjui visas išlaidas, kurias Paslaugų gavėjas patyrė iki pranešimo apie Sutarties nutraukimą gavimo iš Paslaugų teikėjo momento.

6.3. Paslaugų teikėjas turi teisę nutraukti šią sutartį, prieš 1 (vieną) mėnesį raštu įspėjęs Paslaugų gavėją, jei Paslaugų gavėjas nevykdo ar netinkamai vykdo Sutartį ir tai yra esminis Sutarties pažeidimas.

6.4. Šalys atleidžiamos nuo įsipareigojimų nevykdymo ir nuostolių atlyginimo, jei jos tų įsipareigojimų negali vykdyti dėl priežasčių, nepriklausančių nuo jų valios, aptartų Sutarties 6 straipsnyje.

**7. Nenugalima jėga (*Force majeure*)*.***

7.1. Šalis atleidžiama nuo atsakomybės už Sutarties neįvykdymą, jei ji įrodo, kas Sutartis neįvykdyta dėl aplinkybių, kurių ji negalėjo kontroliuoti ir protingai numatyti sudarant Sutartį, ir kad negalėjo užkirsti kelio šių aplinkybių ar jų pasekmių atsiradimui. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212. straipsnyje.

7.2. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės poveikį Sutarties įvykdymui.

**8.** **Asmens duomenys**

8.1. Vykdydamos sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą.

8.2. Kiekviena Šalis kitos Šalies pateiktus asmens duomenis tvarkys šios sutarties vykdymo, teisėto intereso, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
8.3. Kiekviena Šalis kitos Šalies pateiktus asmens duomenis saugos visą sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

**9. Papildomos sutarties sąlygos.**

9.1. Ši sutartis įsigalioja nuo jos pasirašymo momento ir galioja iki 2025 m. liepos 31 d.

9.2. Jei bet kuri šios Sutarties nuostata tampa ar yra pripažįstama visiškai ar iš dalies negaliojančia, tai nepaveikia kitų Sutarties nuostatų galiojimo.

9.3. Visi Sutarties pakeitimai, papildymai ir priedai galioja tik tuo atveju, jei yra sudaryti raštu ir abiejų Šalių tinkamai pasirašyti.

9.4. Paslaugų gavėjas neatsako už nesklandumus, kylančius dėl Sutartyje neteisingai nurodytų Paslaugų teikėjo rekvizitų ir kitų duomenų. Už jų tikslumą ir teisingumą atsako Paslaugų teikėjas.

9.5. Apie savo rekvizitų pasikeitimą Šalis privalo iš anksto pranešti kitai Šaliai raštu. Visi pranešimai (dokumentai), kuriuos viena Šalis išsiunčia kitai Šaliai iki gaudama pranešimą apie pastarosios adreso pasikeitimą, laikomi tai Šaliai tinkamai įteiktais.

9.6. Sutartis sudaryta lietuvių kalba dviem vienodą juridinę reikšmę turiniais egzemplioriais – po vieną egzempliorių kiekvienai Šaliai.

9.7. Už šios Sutarties vykdymą atsakingas asmuo **–** Neringos muziejų programų koordinatorė Julija

9.8. Už Sutarties ir jos pakeitimų paskelbimą atsakinga – specialistė

**10. Šalių rekvizitai.**

|  |  |
| --- | --- |
| **Paslaugų užsakovas:** | **Paslaugų teikėjas:** |
| Neringos muziejai |  |
| Įm. k. 300564491 |  |
| Tomo Mano g. 8, LT-93123 Neringa |  |
| Tel./fak. (8 469) 52260 |  |
| El. p. info@neringosmuziejai.lt  |  |
|  |  |
| Direktorė Lina Motuzienė |  |
|  |  |